Basketbol

O basketbol u básket (de l'anglés basketball) ye un esporte de pilota que se chuga con as mans entre dos equipos composaus por cinco chugadors, que miran de meter-ie una pilota adintro d'a canasta esfendita por l'equipo contrario, con l'obchectivo de conseguir mas puntos que l'adversario, tot respectando as reglas d'o chuego. O suyo inventor estió James Naismith, profesor d'educación fisica d'a YMCA Training School (huei Sprinfild Colleg) de Sprinfield, en aviento de 1891. Newly found documents shed light on basketball's birth.

Iste esporte y as suyas competicions son reguladas a livel internacional por a Federación Internacional de Basketbol (FIBA) establida en 1932 y que tien a suya seu en Chenova, Italia. Tien cinco confederacions: Europa, America, Asia, Africa y Oceania. En Europa ye a lo cudiau d'a Confederación Europea de Basketbol (FIBA Europa), en Espanya a Federación Espanyola de Basketbol (FEB) y en Aragón a Federación Aragonesa de Basketbol (FAB).

O basketbol tamién ye practicau por personas disminuidas fisicament y psiquica con reglas especificas ta éls; ta as primeras bi ha competicions en cadieras de ruedas, y o chuego y os campionatos son regulaus por a Federación Internacional de Basketbol en Cadiera de Ruedas (IWBF d'as suyas siglas en anglés).

 Historia 
Cal decir que bels historiadors atribuyen a os mayas la invención d'o basketbol,Historia del baloncesto que chugaban un esporte ritual pareixiu dito tlachtli.

Pero o chuego moderno tenió o suyo orichen en os Estaus Unius en l'anyo 1891, inventau por James Naismith, que yera profesor d'educación fisica d'a YMCA Training School (huei Sprinfild Colleg) situata en Springfield (Massachusetts) y a qui s'encargó que inventase un esporte que se chugase a cubierto por que os hibiernos d'ixa parti d'o país yeran muit fríos y no se podeba fer garra actividat fisica en l'exterior. Mientres o sieglo XX o basketbol se fació popular, primerament con en plegar militars americanos mientres a Primera Guerra Mundial que popularizoron iste esporte en Europa y dimpués por a creyación d'a Federación Internacional de Basketbol en l'anyo 1932, FIBA History. y la suya inclusión en o programa d'os Chuegos Olimpicos como esporte olimpico dende los Chuegos Olimpicos de 1936 celebraus en Berlín, Olympic medal winners terminoron de fer-lo popular por tot o mundo.

 O basketbol en Aragón 
Pareixe que en zaguerias d'os anyos 1920 ya bi heba actividat basketbolistica en Zaragoza y concretament en o CN Helios pero no ye gaire claro. Una vegada rematada la guerra civil, en os anyos 1940 bi ha constancia de bels equipos como La Salle, Helios, Iberia y o Cerbuna en Zaragoza y d'a UD Huesca en Huesca. Cien años de baloncesto.

En a temporada 1958-59 partecipa lo primer equipo aragonés en a Liga Espanyola de Basketbol, o CD Iberia de Zaragoza y en a temporada siguient també puyaría de categoría la sección de basketbol d'o CN Helios que chugó nomás que una temporada renunciando y a suya plaza fue ocupada por a sección de basketbol d'o Real Zaragoza.

  Equipos de basketbol importants en Aragón 
250px|thumb|right|Partiu d'o Basket Zaragoza 2002 en o pabillón Prencipe Felipe.Categoría principal: Equipos de basketbol d'Aragón.

 Basket Zaragoza 2002.
 Club Baloncesto Zaragoza.
 Club Baloncesto Peñas Huesca.
 Club Deportivo Basket Zaragoza.
 CN Helios.
 CD Iberia.

 Marco d'o chuego 
 Obchectivo d'o chuego: L'obchectivo d'o chuego ye de ficar una pilota en una cesta posada a una altura determinada seguntes unas reglas y limitacions estableixitas.
 Pista de chuego: A pista a on se chuga ye un rectanglo de 12-15 metros d'amplaria y de 22-28 de largaria dividiu en dos metaz iguals. En o centro d'a linia bi ha un cerclo de 3,6 metros de diametro. Por dencima d'as linias de fundo a una altaria de 3,05 m y a una profundidat de 1,20 m se troban situatas as cestas. Paralela y a 5,80 m d'a linia de fondo bi ha a linia de tiros libres. Bi ha una atra linia semicircular conoixida como linia de 3 puntos que dista 6,75 m d'a canasta.
 Durada: Un partiu seguntes as reglas d'Europa, y as d'a FIBA, ye dividiu en cuatre partis de 10 minutos cadaguna dende la categoría cadete. Un partiu tien una durada total de 40 minutos de tiempo real sin contar os tiempos muertos, cuan a pilota sale fuera y atras interrupcions. En categorías de edaz inferiors a durada ye proporcional a la edat d'os chugadors. En as ligas americanas ye de cuatre cuartos de 12 minutos a l'NBA y de dos partis de 20 minutos en a NCAA.
 Equipos:
 Chugadors: En a pista de chuegos nomás poden chugar que 5 chugadors por equipo, y ye a cantidat minima ta prencipiar un partiu. 
 Suplents: Puet haber-ie dica 7 chugadors suplents con opción ta chugar registraus.
 Entrenadors: A sobén bi ha dos entrenadors por equipo, un de principal y un atro ta funcions secundarias. En as millors ligas puet haber-ie mes, especializaus en aspectos d'os chuegos (esfensa, ataque, tacticas entre d'atras).
 Arbitros: En a mayor parti d'os partius dos arbitros son os encargaus de dirichir o partiu, pero en as ligas mes importants bi ha tres. En categorias inferiors a sobén nomás bi ha que un solo arbitro.
 Mesa d'anotadors: A mesa d'anotadors y as personas que la componen son a lo cudiau de controlar todas as incidencias d'o partiu, puntuación, tiempos muertos, tiempo de chuego y faltas personals entre d'atras, y fa l'acta d'o partiu.

 Principals reglas de chuego 
 Infraccions 
 Pasos: Ye una infracción que ye relacionada con o bote d'a pilota y l'abance de la persona que la porta. Dimpués de botar a pilota y agafar-la no se pueden dar mas de dos pasos sin soltar-la bien ta pasar-la o tirar a canasta. Tamién puet fer-se ista infracción dan un paso antis de botar a pilota.
 Doples: Ista infracción es fa cuan un chugador bota la pilota con as dos mans, si bota agafa la pilota y la torna a botar sin que garra persona la toque antis y cuan un chugador salta con a pilota agafada y torna a o suelo sin pasar, tirar u soltar a pilota.
 Campo atrás: L'equipo que ataca una vegata trescruza la linia d'o meyo campo con a pilota no puet tornar a pilota a suyo campo.
 Faltas:
 Falta personal:  cuan un chugador contacta con cualsiquier parti d'o suyo cuerpo con un adversario y li causa una desventacha u ye beneficiau. Ista acción puet estar feita en ataque u en esfensa y estará penalizada con una falta personal y a pilota ta l'atro equipo, cuan un chugador plega en cinco faltas será eliminau y no chugará mas en o partiu, en a NBA 6 faltas.
 Falta antiesportiva:
 Falta tecnica: Ye una infracción que penaliza lo comportamiento indebiu d'un chugador, entrenador u tecnico en un partiu de basketbol. L'equipo contrario podrá fer un tiro libre y continar con a posesión d'a pilota dimpués chugando-la dende la linia de banda u de fondo.
 Falta descalificant: Ye una infracción considerada grieu feita por cualsiquier miembro de l'equipo (chugadors, tecnicos y asistents), por cualsiquier acción considerada antiesportiva grieu (barallar-se, insultar, etc.), tamién ye considerada una falta descalificant l'acumulación de dos faltas tecnicas. Ye penalizada con a descalificación d'o responsable de l'acto y l'equipo contrario tirará un u dos tiros libres, dimpués chugará la pilota dende la linia de banda u de fundo.
 Piez: Un chugador no puet tocar a pilota con os piez aconsiguindo una ventacha, ista acción estará penalizada con a posesión de pilota ta l'equipo contrario.
 Zona: Un chugador no puet estar mas de tres segundos en ista zona cuan o suyo equipo chuga en ataque. L'equipo sera penalizau con a perda d'a posesión d'a pilota.

 Competicions de basketbol Categoría principal: Competicions de basketbol.

 Campionatos de seleccións 
 As competicións de seleccións mas importants son o Campionato d'o Mundo de Basketbol, organizau por a Federación Internacional de Basketbol (FIBA d'as suyas siglas en anglés) cada cuatro anyadas y os Chuegos Olimpicos celebraus tamién cada cuatro anyos. Tamién bi ha competicions continentals como l'EuroBasket en Europa, o Campionato FIBA d'as Americas en America, l'Afrobasquet en Africa, o Campionato FIBA Oceanía‎ en Oceanía y o Campionato FIBA Asia en Asia.

 Campionatos de clubs 
 A NBA (En anglés: National Basketball Association'') ye una liga profesional de basketbol d'os Estaus Unius y, seguntes bel especialista, a millor liga d'o mundo.
 L'ACB, ye a primera división d'a liga de basketbol profesional d'Espanya.
 Hellenic Basketball.

 Vinclos externos 
  Pachina web d'a Federación Aragonesa de Basketbol.
  Pachina web d'a FIBA (Federación Internacional de Basketbol Asociación).
  Pachina web d'a NBA (National Basketball Association - Liga de Basketbol Estausunidense).
  Pachina web d'a FEB (Federación Espanyola de Basketbol).
  Noticias d'o basketbol aragonés en web d'a Federación Espanyola de Basketbol.

 Referencias 

*